b'\n_START_ARTICLE_\nAaro Kiviper\xc3\xa4\n_START_PARAGRAPH_\nAaro Kullervo Kiviper\xc3\xa4 (synt. Dahlberg, 6. helmikuuta 1912 Sein\xc3\xa4joki, Suomen suuriruhtinaskunta \xe2\x80\x93 11. hein\xc3\xa4kuuta 1944 Vuosalmi, \xc3\x84yr\xc3\xa4p\xc3\xa4\xc3\xa4) oli suomalainen nykyaikainen viisiottelija ja lyhytaikainen Suomen Koripalloliiton puheenjohtaja._NEWLINE_Kiviper\xc3\xa4 kilpaili Berliinin kes\xc3\xa4olympialaisissa 1936 yksil\xc3\xb6kilpailussa sijoittuen 20:nneksi. H\xc3\xa4n toimi Suomen Koripalloliitossa ja valittiin sen puheenjohtajaksi vuonna 1944. Kiviper\xc3\xa4, sotilasarvoltaan majuri, kaatui kuitenkin jo samana vuonna jatkosodassa \xc3\x84yr\xc3\xa4p\xc3\xa4\xc3\xa4n Vuosalmessa 11. hein\xc3\xa4kuuta 32-vuotiaana.'